ระเบียบคณะกรรมการจัดสรรที่ดินจังหวัดสมุทรสาครระเบียบคณะกรรมการจัดสรรที่ดินจังหวัดสมุทรสาครว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๕๒[๑] อาศัยอำนาจตามความในมาตรา๑๔ (๔) และมาตรา ๕๐ แห่งพระราชบัญญัติการจัดสรรที่ดิน พ.ศ. ๒๕๔๓ประกอบกับหนังสือกรมที่ดิน ที่ มท ๐๕๑๗.๒/๒๖๕๖๐ ลงวันที่ ๗ กันยายน ๒๕๔๗ ให้จังหวัดที่ยังมิได้กำหนดระเบียบคณะกรรมการจัดสรรที่ดินจังหวัดว่าด้วยการระงับการจดทะเบียนสิทธิและนิติกรรมในที่ดินจัดสรรดำเนินการกำหนดระเบียบดังกล่าว คณะกรรมการจัดสรรที่ดินจังหวัดสมุทรสาครจึงกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดสมุทรสาครว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๕๒ข้อ ๒ นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้อนุมัติจากคณะกรรมการที่มีความประสงค์ขอให้พนักงานเจ้าหน้าที่ระงับการจดทะเบียนสิทธิและนิติกรรมในที่ดินจัดสรรของผู้ค้างชำระเงินค่าบำรุงรักษาและการจัดการสาธารณูปโภคติดต่อกันตั้งแต่หกเดือนขึ้นไปนิติบุคคลดังกล่าวต้องมีหนังสือแจ้งให้ผู้ค้างชำระทราบล่วงหน้าอย่างน้อยสิบห้าวันเมื่อครบกำหนดแล้วให้แจ้งเป็นหนังสือต่อเจ้าพนักงานที่ดินจังหวัดสมุทรสาครหรือเจ้าพนักงานที่ดินจังหวัดสมุทรสาคร สาขาซึ่งที่ดินนั้นตั้งอยู่พร้อมหลักฐานการแจ้งเจ้าของที่ดินข้อ ๓ เมื่อเจ้าพนักงานที่ดินจังหวัดสมุทรสาครหรือเจ้าพนักงานที่ดินจังหวัดสมุทรสาคร สาขา ได้รับแจ้งตามข้อ ๒ แล้วให้สั่งระงับการจดทะเบียนสิทธิและนิติกรรม แล้วดำเนินการ ดังต่อไปนี้(๑)ลงในบัญชีอายัด (บ.ท.ด. ๒๗) โดยระบุว่า ระงับการจดทะเบียนสิทธิและนิติกรรม ตามมาตรา๕๐ แห่งพระราชบัญญัติการจัดสรรที่ดิน พ.ศ. ๒๕๔๓ตามหนังสือนิติบุคคล....ลงวันที่..... แล้วลงลายมือชื่อกำกับไว้พร้อม วัน เดือน ปี(๒)เขียนคำสั่งห้ามโอน (ท.ด. ๓๗)กลัดติดไว้ตรงด้านหน้าของหนังสือแสดงสิทธิในที่ดินฉบับสำนักงานที่ดินสำหรับที่ดินแปลงที่ถูกระงับเมื่อดำเนินการตามวรรคหนึ่งเสร็จแล้วให้เจ้าพนักงานที่ดินจังหวัดสมุทรสาคร หรือเจ้าพนักงานที่ดินจังหวัดสมุทรสาคร สาขาทำเป็นหนังสือแจ้งเจ้าของที่ดินเรื่องการระงับการจดทะเบียนสิทธิและนิติกรรมในวันที่ลงบัญชีอายัดข้อ ๔ การแจ้งผู้ค้างชำระเงินค่าบำรุงรักษาและการจัดการสาธารณูปโภคตามข้อ ๒ และการแจ้งเจ้าของที่ดินตามข้อ ๓ให้ทำเป็นหนังสือส่งโดยทางไปรษณีย์ลงทะเบียนตอบรับข้อ ๕ เมื่อเจ้าของที่ดินผู้ค้างชำระเงินค่าบำรุงรักษาและการจัดการสาธารณูปโภคได้ชำระเงินค่าบำรุงรักษาและการจัดการสาธารณูปโภคพร้อมค่าปรับครบถ้วนถูกต้องแล้วให้นิติบุคคลหมู่บ้านจัดสรร หรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการมีหนังสือแจ้งให้เจ้าพนักงานที่ดินจังหวัดสมุทรสาครหรือเจ้าพนักงานที่ดินจังหวัดสมุทรสาคร สาขา ยกเลิกการระงับการจดทะเบียนสิทธิและนิติกรรมภายในเจ็ดวันนับแต่วันที่เจ้าของที่ดินชำระเงินจำนวนดังกล่าวหรือเจ้าของที่ดินอาจนำหลักฐานการชำระเงินที่ครบถ้วนมาขอให้เจ้าพนักงานที่ดินจังหวัดสมุทรสาครหรือ เจ้าพนักงานที่ดินจังหวัดสมุทรสาคร สาขายกเลิกการระงับการจดทะเบียนสิทธิละนิติกรรมก็ได้ข้อ ๖ เมื่อเจ้าพนักงานที่ดินจังหวัดสมุทรสาครหรือเจ้าพนักงานที่ดินจังหวัดสมุทรสาคร สาขา ได้รับแจ้งตามข้อ ๔ แล้วให้สั่งยกเลิกการระงับการจดทะเบียนสิทธิและนิติกรรมแล้วให้ขีดฆ่ารายการในบัญชีอายัดด้วยหมึกสีแดง และบันทึกไว้ในช่อง ๖ (จัดการเสร็จ)โดยระบุว่า ยกเลิกคำสั่งระงับการจดทะเบียนสิทธิและนิติกรรมตามหนังสือนิติบุคคล............ ลงวันที่............. หรือตามหลักฐานการชำระเงินเลขที่..... ลงวันที่..... แล้วลงลายมือชื่อกำกับไว้พร้อมวัน เดือน ปี และปลดคำสั่งห้ามโอน (ท.ด. ๓๗) ออกกรณีที่เจ้าของที่ดินนำหลักฐานการชำระเงินมาขอยกเลิกระงับการจดทะเบียนสิทธิและนิติกรรมให้เจ้าพนักงานที่ดินจังหวัดสมุทรสาคร หรือเจ้าพนักงานที่ดินจังหวัดสมุทรสาคร สาขาทำหนังสือแจ้งนิติบุคคลเรื่องยกเลิกการระงับการจดทะเบียนสิทธิและนิติกรรมในวันที่ยกเลิกด้วยประกาศ ณ วันที่ ๒๐กุมภาพันธ์ พ.ศ. ๒๕๕๒วีระยุทธ เอี่ยมอำภาผู้ว่าราชการจังหวัดสมุทรสาครประธานกรรมการจัดสรรที่ดินจังหวัดสมุทรสาครปริยานุช/จัดทำ๓๐ เมษายน ๒๕๕๒ศิรวัชร์/ปรับปรุง๒๗ เมษายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๖๒ ง/หน้า ๑๒/๒๗ เมษายน ๒๕๕๒